b'\n_START_ARTICLE_\nPr\xc3\xa0ctica\n_START_PARAGRAPH_\nLa pr\xc3\xa0ctica o praxi (\xcf\x80\xcf\x81\xe1\xbe\xb1\xce\xbe\xce\xb9\xcf\x82, en grec antic) \xc3\xa9s una manera de procedir a l\'acci\xc3\xb3 o una acci\xc3\xb3 concreta i particular. \xc3\x89s una activitat que transforma el subjecte que la realitza i implica emprendre una filosofia que difereixi de l\'especulaci\xc3\xb3 o de la contemplaci\xc3\xb3. Els rituals s\xc3\xb3n pr\xc3\xa0ctiques religioses i espirituals._NEWLINE_La pr\xc3\xa0ctica \xc3\xa9s un m\xc3\xa8tode de coneixement i saviesa sovint oposat a la teoria, podent ser complementaris i no necess\xc3\xa0riament excloents. Es pot relacionar amb el saber fer, i tamb\xc3\xa9 com a procediment amb l\'experi\xc3\xa8ncia, l\'implementaci\xc3\xb3 i l\'aplicaci\xc3\xb3._NEWLINE_D\'altra banda, est\xc3\xa0 relacionada tamb\xc3\xa9 amb la poesi, pel fet de ser una activitat creativa o productiva, i es diferencia d\'aquesta en que l\'objectiu de la pr\xc3\xa0ctica \xc3\xa9s el perfeccionament.\n_START_SECTION_\nA la filosofia\n_START_PARAGRAPH_\nLa pr\xc3\xa0ctica, a la filosofia, \xc3\xa9s un concepte molt antic pressent als presocr\xc3\xa0tics i la filosofia oriental, on gaudeix d\'una gran import\xc3\xa0ncia. A la cultura occidental, durant molts anys, per influ\xc3\xa8ncia de Plat\xc3\xb3 i del cristianisme, s\'ha anat menyspreant progresivament l\'acci\xc3\xb3, la corporalitat f\xc3\xadsica i les aplicacions pr\xc3\xa0ctiques enfront dels conceptes ideals i els fruits del pensament. Aix\xc3\xad i tot, la pr\xc3\xa0ctica interessa a la filosofia grega, com ho demostren els escrits de, per exemple, Arist\xc3\xb2til, que parlen llargament d\'ella a la seva Metaf\xc3\xadsica i a \xc3\x88tica a Nic\xc3\xb2mac._NEWLINE_Alguns autors interpreten el pensament de Karl Marx com filosofia de la praxi, amb especial \xc3\xa8mfasi en el paper decisiu que la praxi tenen per al proc\xc3\xa9s de coneixement i de presa de consci\xc3\xa8ncia._NEWLINE_En l\'actualitat, la filosofia pr\xc3\xa0ctica es presta a posar en pr\xc3\xa0ctica a la vida quotidiana all\xc3\xb2 que s\'ha estudiat anteriorment en la filosofia te\xc3\xb2rica. Tamb\xc3\xa9 es defineixen com a pr\xc3\xa0ctics la majoria dels nous moviments apareguts als segle XX (pacifisme, feminisme, etc.), i encara m\xc3\xa9s els "nous" nous moviments del segle XXI.\n_START_SECTION_\nA la pol\xc3\xadtica\n_START_PARAGRAPH_\nEn els escrits del te\xc3\xb2ric i activista marxista Gy\xc3\xb6rgy Luk\xc3\xa1cs, la tasca de l\'organitzaci\xc3\xb3 pol\xc3\xadtica consisteix a establir una disciplina professional en la praxi pol\xc3\xadtica di\xc3\xa0ria. Es designa conscientment la manera d\'intervenir m\xc3\xa9s adequada per aclarir les interaccions entre teoria i pr\xc3\xa0ctica.\n_START_SECTION_\nA l\'escola\n_START_PARAGRAPH_\nMentre que una lli\xc3\xa7\xc3\xb3 nom\xc3\xa9s s\'aprofita a nivell intel\xc2\xb7lectual, en una aula, les idees es proven i experimenten en el m\xc3\xb3n real, secundades per contemplaci\xc3\xb3 reflexiva. D\'aquesta manera els conceptes abstractes es connecten amb la realitat viscuda._NEWLINE_Els educadors utilitzen la praxi per descriure paisatges recurrents mitjan\xc3\xa7ant un proc\xc3\xa9s c\xc3\xadclic d\'aprenentatge experimental, com en el cicle descrit i popularitzat per David Kolb.'